## Παιχνίδι: «Αρχαιολογική έρευνα στην Εύβοια»

## Οδηγίες προς τον εκπαιδευτικό και σωστές απαντήσεις αινιγμάτων

## Διάρκεια: 45΄ - 1 ώρα αναλόγως την ηλικία των μαθητών

## Εναλλακτικά: 1:30΄ με δυνατότητα αυτό-διόρθωσης των μαθητών κατόπιν προβολής βίντεο (15΄)

## Συμμετέχοντες: ελεύθερος αριθμός μαθητών

## Ηλικία: 10-14 ετών

## Χώρος διεξαγωγής: σχολική τάξη ή εκτός σχολείου

## Παρουσίαση:

## Για να προσδιορίσουν τη θέση των ανασκαφών τους, πρώτη//πρωταρχική δουλειά των αρχαιολόγων είναι η τεκμηρίωση. Αναζητούν, εντοπίζουν και συγκεντρώνουν πληροφορίες οι οποίες θα μπορούσαν να υποδείξουν//φανερώσουν περιοχές με αρχαιολογικό ενδιαφέρον. Επιπλέον, και προκειμένου να αυξήσουν τις πιθανότητες εντοπισμού θέσεων με αρχαιολογικά κατάλοιπα, οι αρχαιολόγοι διεξάγουν τακτικά επιφανειακές έρευνες πεδίου. Με αυτή τη μέθοδο προσδοκούν να εντοπίσουν στην επιφάνεια του εδάφους ίχνη ανθρώπινης δραστηριότητας που έχει αφήσει ο άνθρωπος στο πέρασμά του.

## Αυτή η εκπαιδευτική δραστηριότητα είναι ένα παιχνίδι, βασισμένο στις αρχές βήμα-βήμα μιας αρχαιολογικής διερεύνησης, προϋποθέτει δεξιότητες συνεργασίας δουλεύοντας σε υποομάδες. Μέσα από πέντε προς επίλυση αινίγματα, οι συμμετέχοντες μαθητές εξοικειώνονται με ορισμένες μεθόδους τεκμηρίωσης που χρησιμοποιούν οι αρχαιολόγοι: έρευνα πεδίου, μελέτη αρχαίων πηγών, ακόμη και ανάγνωση επιγραφών.

## Σύνοψη: Οι μαθητές, χωρισμένοι σε ομάδων των 2-3 ατόμων, πρέπει να λύσουν μία σειρά αινιγμάτων απαντώντας σε τρία ερωτήματα (πού; τι; ποιος;), προκειμένου να εντοπίσουν την αρχαιολογική θέση της Αμαρύνθου, να προσδιορίσουν τη φύση των ανακαλύψεών τους και τελικά να αποκαλύψουν την ταυτότητα των θεοτήτων που λατρεύονταν στο ιερό.

## Προαπαιτούμενα: Καμία προηγούμενη γνώση. Η δράση μπορεί να αξιοποιηθεί ως εισαγωγή σε μία αρχαιολογική διερεύνηση.

## Στόχοι: Γνωριμία και εξοικείωση με τις αρχαιολογικές μεθόδους τεκμηρίωσης και έρευνας πεδίου. Ομαδοσυνεργατική δραστηριότητα.

## Προτάσεις εξατομίκευσης:

## Δυνατότητα διεξαγωγής και σε μορφή διαγωνισμού μεταξύ των ομάδων.

## Διαφορετικοί βαθμοί δυσκολίας.

## Δυνατότητες παραλλαγής και προσαρμογής στη σχολική ύλη.

## Προετοιμασία: απαραίτητη οργάνωση από τον εκπαιδευτικό (τα «στοιχεία» να τοποθετηθούν μέσα σε ξεχωριστούς φακέλους για κάθε ομάδα).

## Εξοπλισμός/υλικά ομάδας: μολύβι, γόμμα, διαβήτης, ριζόχαρτο (διαφανές χαρτί σχεδίου)

## Συμβουλή υλοποίησης: Οι μαθητές θα κληθούν να απαντήσουν σε 5 διαδοχικά αινίγματα για την επίλυση των οποίων θα πρέπει να δουλέψουν ομαδοσυνεργατικά. Όταν απαντήσουν στο πρώτο αίνιγμα, γράφοντας την απάντησή τους απευθείας στο φύλλο που τους έχει σε φάκελο δοθεί, το παραδίδουν στον εκπαιδευτικό. Εάν η απάντηση είναι η σωστή, ο εκπαιδευτικός τους δίνει το φάκελο με το 2ο αίνιγμα/στοιχείο και ούτω καθεξής έως και το 5ο στοιχείο με το τελευταίο αίνιγμα και την τελική απάντηση της αρχαιολογικής έρευνας. Επομένως, οι συμμετέχοντες μαθητές πηγαινοέρχονται από τη θέση όπου ως ομάδα τους εργάζονται ως τη θέση του εκπαιδευτικού.

## Προτού να μοιραστεί ο φάκελος με το 1ο αίνιγμα, σας προτείνουμε να τυλίξετε το πρώτο εκτυπωμένο μπρος-πίσω φύλλο (Ξεκίνημα της έρευνας/χάρτης της Εύβοιας) σαν έναν πάπυρο και έπειτα να δώσετε ένα ρολό ανά ομάδα, διαβάζοντας το πρώτο αυτό φύλλο μεγαλοφώνως.

**ΟΔΗΓΙΕΣ – ΛΥΣΕΙΣ ΑΙΝΙΓΜΑΤΩΝ**

**Φάκελος – 1ο Αίνιγμα: πού βρίσκεται η Αμάρυνθος;**

**Πρώτο βήμα, οι μαθητές πρέπει να εντοπίσουν στο χάρτη της Εύβοιας την αρχαιολογική θέση της Αμαρύνθου. Λαμβάνουν την ακόλουθη ένδειξη:** «*Ο Στράβωνας, ιστορικός και γεωγράφος που έζησε τον 1ο αιώνα μ.Χ., σας άφησε το ακόλουθο στοιχείο: Η κωμόπολη της Αμαρύνθου βρίσκεται 60 στάδια από τα τείχη της Ερέτριας*».

Ένα αρχαίο στάδιο αντιστοιχεί σήμερα με 180 μέτρα.

Πρέπει να κάνουν δύο υπολογισμούς:

60 x 180 = 10.800 μέτρα

και έπειτα να μετατρέψουν τα 10.800 μέτρα, στρογγυλοποιώντας τον αριθμό σε 11 χιλιόμετρα.

Με τη βοήθεια της κλίμακας του χάρτη, οι μαθητές πρέπει στη συνέχεια να σχεδιάσουν γύρω από την Ερέτρια μία ακτίνα ίση με 11 χιλιόμετρα χρησιμοποιώντας το διαβήτη.

Εφόσον η ακτίνα σχεδιαστεί σωστά, τους παραδίδεται ο 2ος Φάκελος.

**Φάκελος – 2ο Αίνιγμα: πού πρέπει να γίνει ανασκαφή;**

Οι μαθητές παραλαμβάνουν το δεύτερο φάκελο:

Αυτός περιέχει ένα κείμενο όπου επεξηγείται η αρχή της αρχαιολογικής έρευνας επιφανείας, καθώς και ένα χάρτη της Εύβοιας εκτυπωμένο σε ριζόχαρτο (διάφανο χαρτί σχεδίου). Επί χάρτου σημειώνονται συγκεντρώσεις αρχαιολογικών ευρημάτων, όπως αυτές προέκυψαν από τις έρευνες πεδίου στην περιοχή της Αμαρύνθου.

«*Ο χάρτης που έχετε στα χέρια σας παρουσιάζει τις αρχαιολογικές ανακαλύψεις στην περιοχή της Ερέτριας, σημεία δηλαδή με συγκέντρωση ευρημάτων που εντοπίστηκαν από τους αρχαιολόγους. Τοποθετήστε το διάφανο χαρτί πάνω στο χάρτη της Εύβοιας. Έτσι θα δείτε να εμφανίζονται οι θέσεις στις οποίες παρουσιάζουν σημαντική συγκέντρωση αρχαιολογικών αντικειμένων. Τότε μόνο θα μπορέσετε να εντοπίσετε την Αμάρυνθο!»*

* Πρέπει να επιτραπεί στους μαθητές να χωροθετήσουν την αρχαιολογική θέση της Αμαρύνθου στην ακτίνα που θα έχει προηγουμένως οριστεί επί χάρτου.

**Ακτίνα 60 σταδίων/11 χιλιομέτρων + συγκέντρωση αρχαιολογικών ανακαλύψεων (X) = σημείο ιερού Αμαρύνθου, στα ανατολικά της Ερέτριας (1,2 εκατοστά στα δεξιά του χάρτη).**

**Φάκελος – 3ο Αίνιγμα (τι;): τι βρήκαμε στην Αμάρυνθο;**

Όταν οι μαθητές ταυτίσουν τη θέση του ιερού της Αμαρύνθου, πρέπει να αναγνωρίσουν ποιο κτήριο οι ανασκαφές έχουν φέρει στο φως. Λαμβάνουν ένα κείμενο με θέμα την πρακτική της «επανάχρησης» των αρχαίων οικοδομικών υλικών, τα οποία επίσης ονομάζονται «σπόλια». Λαμβάνουν επίσης τη αρχιτεκτονική αποτύπωση των προσόψεων του μικρού ναού της Παναγίτσας, που βρίσκεται στην άκρη του αρχαίου ιερού της Αρτέμιδας και ο οποίος αποτελείται σχεδόν εξ ολοκλήρου από επαναχρησιμοποιημένα αρχαία αρχιτεκτονικά μέλη. Οι μαθητές λαμβάνουν ένα κείμενο, τη σχεδιαστική αποτύπωση και το παρακάτω στοιχείο:

* *«Για να αποκαλύψετε τη φύση των δικών σας αρχαιολογικών ανακαλύψεων, προσπαθήστε να εντοπίσετε τους αρχαίους λίθους στις διαφορετικές προσόψεις του ναού της Παναγίτσας (πίσω σελίδα), οι οποίοι είχαν επαναχρησιμοποιηθεί για την ανέγερσή της κατά το Μεσαίωνα.* *Στοιχείο:* *Οι πέτρες αυτές έχουν ακανόνιστο σχήμα και φέρουν σημάδια στην επιφάνεια ή στο κέντρο τους. Η βόρια πρόσοψη του ναού φέρει έναν πολύ ξεχωριστό λίθο, που δε μοιάζει με κανέναν άλλον.»*

Έπειτα απαντούν στην ακόλουθη ερώτηση:

*Κατά τη γνώμη σας σε ποιον τύπο αρχαίου κτηρίου ή συγκροτήματος ανήκουν οι αποσπασμένοι λίθοι για την ανοικοδόμηση του ναού; Οι μαθητές λαμβάνουν 4 εικόνες για να επιλέξουν και να κυκλώσουν αυτή που τους ταιριάζει ως σωστή απάντηση: είναι ένας ναός.*

Η βόρεια πρόσοψη παρουσιάζει το πιο σημαντικό στοιχείο: ένα λίθο διακοσμημένο με τρίγλυφα (με τριεις κάθετες αυλακώσεις) , αρχιτεκτονικό στοιχείο το οποίο συναντάμε στη ζωφόρο του αρχαιεοελληνικού ναού.

**Φάκελος – 4ο Αίνιγμα (*ποιος;*): ποιες θεότητες λατρεύονταν στο ιερό της Αμαρύνθου;**

Κάθε ομάδα λαμβάνει μία φωτογραφία της επιγραφής του Τήχιππου, που βρέθηκε στην Αμάρυνθο, καθώς και ένα φύλλο για να αποκρυπτογραφήσουν τα αρχαία ελληνικά γράμματα και να αποδώσουν το νόημά της στα νέα ελληνικά. Ανάλογα με το μαθησιακό επίπεδο των συμμετεχόντων, μπορείτε να προτείνετε να μεταγράψουν ολόκληρο το κείμενο της επιγραφής ή μόνο τις τρεις τελευταίες λέξεις, δηλαδή τα ονόματα των τριών λατρευόμενων θεοτήτων. Στην περίπτωση που η άσκηση αυτή παρουσιάζει δυσκολίες, βοηθήστε τους μαθητές να συμπληρώσουν τα κενά.

ΤΕΧΙΠΠΟΣ ΦΙΛΙΠΠΟΥ ΤΟΝ ΑΔΕΛΦΟΝ ΑΠΕΛΛΗΝ ΑΡΤΕΜΙΔΙ ΑΠΟΛΛΩΝΙ ΛΗΤΟΙ

Ο Τήχιππος, ο γιος του Φιλίππου, δώρισε ένα άγαλμα του αδελφού του Απελλή στην Αρτέμιδα, τον Απόλλωνα και τη Λητώ.

Σημείωση: Πρόκειται για μια γνωστή και πλούσια οικογένεια στην Ερέτρια, η οποία προσέφερε διάφορες υπηρεσίες στην πόλη-κράτος.

**Φάκελος – 5ο Αίνιγμα (*ποιος;*)**

Όταν οι μαθητές μεταγράψουν το κείμενο, του δίδεται η μετάφραση της πρώτης γραμμής του κειμένου «Ο Τήχιππος, γιος του Φιλίππου για τον αδελφό του Απέλλη ...... στην Άρτέμιδα, Απόλλωνα και Λητώ (APTEMIΔI, AΠOΛΛONI, ΛHTOI)». Οι μαθητές πρέπει να αναγνωρίσουν στην επιγραφή τα τρία ονόματα των θεοτήτων, να τα μεταγράψουν και να αποδώσουν στα νέα ελληνικά, ανάλογα με το μαθησιακό τους επίπεδο.

* Για τους μαθητές που διδάσκονται τα αρχαία ελληνικά, μπορείτε να δυσκολέψετε λίγο την επίλυση του αινίγματος, δουλεύοντας με τις πτώσεις των ονομάτων (γενική, δοτική).

Προκειμένου να ολοκληρωθεί το παιχνίδι, οι μαθητές πρέπει να παραδώσουν σε σφραγισμένο φάκελο τις λύσεις των αινιγμάτων:

* Πού έχουν εντοπίσει μία νέα αρχαιολογική θέση οι ελβετοί αρχαιολόγοι;
  + Στην Αμάρυνθο
* Τι ακριβώς έχουν βρει;
  + Ένα ναό / ένα ιερό
* Ποιες θεότητες λατρεύονταν εκεί; (Προσοχή στη σωστή σειρά!)
  + Αρτέμιδα, Απόλλωνας και Λητώ
* Ποιες αρχαιολογικές μεθόδους ανακαλύψετε εσείς σήμερα;
  + Την έρευνα τεκμηρίωσης, τις επιφανειακές έρευνες πεδίου, τις ανασκαφές, τη μελέτη των επαναχρησιμοποιημένων αρχαιοτήτων, της αρχιτεκτονικής, των επιγραφών και άλλες.

**Συμβουλή στην εκτέλεση της δράσης: προτού να ανακοινωθούν τα αποτελέσματα, θα μπορούσατε να προβάλετε το βίντεο με την παρουσίαση του ιερού, είτε απευθείας αν ολοκληρωθεί σύντομα ο διαγωνισμός με τα αινίγματα, είτε σε κοντινό μελλοντικό χρόνο. Το περιεχόμενο του σύντομου βίντεο θα επιτρέψει στους μαθητές να διορθώσουν ενδεχομένως τις απαντήσεις και να εμπλουτίσουν τις γνώσεις τους για το ιερό της Αμαρυσίας Αρτέμιδας.**